./data/phi0426/phi001/phi0426.phi001.perseus-lat1.xml
Anonymous
Qua facultate oblata inlustriores notissimique conspectum amicorum pro-pinquorumque efflagitabant atque inter se colloquebantur  Quae res quid utilitatis haberet Caesarem non fallebat: namque Gaetuli ex equitatu regio nobiliores equitumque praefecti, quorum patres cum Mario ante meruerant eiusque beneficio agris fidibusque donati post Sullae victoriam sub Hiempsalis regis erant dati potestatem, occasione capta nocte iam luminibus accensis cum equis ealonibusque suis circiter mille perfugium in Caesaris castra quae erant in campo proxime Uzittae locata